CELEX: 22007D0016
Language: ro
Date: 2007-04-27 00:00:00
Title: Decizia nr. 16/2007 a Comitetului mixt al SEE din 27 aprilie 2007 de modificare a anexei II (Reglementări tehnice, standarde, încercări și certificare) la Acordul SEE

9.8.2007   
            
            
               RO
            
            
               Jurnalul Oficial al Uniunii Europene
            
            
               L 209/28
            
         
      DECIZIA NR. 16/2007 A COMITETULUI MIXT AL SEE
   
   din 27 aprilie 2007
   de modificare a anexei II (Reglementări tehnice, standarde, încercări şi certificare) la Acordul SEE
   COMITETUL MIXT AL SEE,
   având în vedere Acordul privind Spaţiul Economic European, astfel cum a fost modificat prin Protocolul de adaptare a Acordului privind Spaţiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa II la acord a fost modificată prin Decizia nr. 117/2006 a Comitetului mixt al SEE din 22 septembrie 2006 (1).
            
         
               (2)
            
            
               Regulamentul (CE) nr. 565/2006 al Comisiei din 6 aprilie 2006 de impunere a unor cerinţe de testare şi informare în sarcina importatorilor sau producătorilor anumitor substanţe prioritare, în conformitate cu Regulamentul (CEE) nr. 793/93 al Consiliului privind evaluarea şi controlul riscurilor prezentate de substanţele existente (2) trebuie încorporat în acord,
            
         DECIDE:
   Articolul 1
   Se adaugă următorul punct după punctul 12u [Regulamentul (CE) nr. 648/2004 al Parlamentului European şi al Consiliului] al capitolului XV din anexa II la acord:
   
      
                  „12v.
               
               
                  
                     32006 R 0565: Regulamentul (CE) nr. 565/2006 al Comisiei din 6 aprilie 2006 de impunere a unor cerinţe de testare şi informare în sarcina importatorilor sau producătorilor anumitor substanţe prioritare, în conformitate cu Regulamentul (CEE) nr. 793/93 al Consiliului privind evaluarea şi controlul riscurilor prezentate de substanţele existente (JO L 99, 7.4.2006, p. 3).”
               
            
   Articolul 2
   Textele Regulamentului (CE) nr. 565/2006 în limbile islandeză şi norvegiană, care urmează a fi publicate în suplimentul SEE al Jurnalului Oficial al Uniunii Europene, sunt autentice.
   Articolul 3
   Prezenta decizie intră în vigoare la 28 aprilie 2007, cu condiţia să se fi efectuat toate notificările prevăzute la articolul 103 alineatul (1) din acord către Comitetul mixt al SEE (3).
   Articolul 4
   Prezenta decizie se publică în secţiunea SEE a Jurnalului Oficial al Uniunii Europene şi în suplimentul SEE la acesta.
   
      Adoptată la Bruxelles, 27 aprilie 2007.
      
         
            Pentru Comitetul mixt al SEE
         
         
            Preşedintele
         
         Alan SEATTER
         
      
   
   
      (1)  JO L 333, 30.11.2006, p. 40.
   
      (2)  JO L 99, 7.4.2006, p. 3.
   
      (3)  Nu sunt indicate cerinţe constituţionale.